NaiveNeuron/SloPal huggingface dataset:
Fecko, Martin, poslanec NR SR (2013-09-19):
Ďakujem pekne, pani predsedajúca. Vážení kolegovia, vážení prítomní, máme tam niekoho, máme tam na balkóne, Výbor Národnej rady Slovenskej republiky pre pôdohospodárstvo a životné prostredie svojím uznesením č. 165 z 27. augusta 2013 ma určil za spravodajcu k návrhu poslanca Národnej rady Slovenskej republiky Józsefa Nagya na vydanie zákona, ktorým sa mení a dopĺňa zákon č. 7/2010 Z. z. o ochrane pred povodňami v znení neskorších predpisov (tlač 633). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom poslaneckom návrhu zákona. Uvedený návrh bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona o rokovacom poriadku, t. j. doručenie návrhu najmenej pätnásť dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel a zaradil ho v súlade s § 72 ods. 2 rokovacieho poriadku na rokovanie dnešnej 23. schôdze Národnej rady Slovenskej republiky. Konštatujem, že uvedený návrh spĺňa po formálno-právnej stránke všetky náležitosti uvedené v § 67 a 68 zákona Národnej rady Slovenskej republiky o rokovacom poriadku, ako i náležitosti určené v legislatívnych pravidlách. Zo znenia poslaneckého návrhu zákona je zrejmý účel navrhovanej úpravy. Všeobecná časť dôvodovej správy obsahuje všetky zákonom požadované informácie. Osobitná časť dôvodovej správy obsahuje odôvodnenie jednotlivých ustanovení. Problematika poslaneckého návrhu zákona nie je upravená v práve Európskej únie a nie je upravená ani v judikatúre Súdneho dvora Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený poslanecký návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 8. augusta 2013 č. 605 a podľa § 71 rokovacieho poriadku Národnej rady Slovenskej republiky navrhujem, aby poslanecký návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet, Výbor Národnej rady Slovenskej republiky pre pôdohospodárstvo a životné prostredie a Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre pôdohospodárstvo a životné prostredie. Odporúčam, aby určené výbory predmetný poslanecký návrh zákona prerokovali v termíne do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky. Pani predsedajúca, skončil som, prosím, otvorte rozpravu k tomuto bodu programu.
Hort, Milan, podpredseda NR SR (2011-06-29):
Ďakujem. Neevidujem faktické poznámky na vaše vystúpenie, a preto dávam slovo druhému prihlásenému do rozpravy, ktorým je pán poslanec Ľubomír Vážny. Nech sa páči.
Petro, František, poslanec NR SR (2013-10-17):
Pán predseda, dajte, prosím, hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre hospodárske záležitosti. A aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a že určené výbory návrh zákona prerokujú v druhom čítaní vo výboroch do tridsiatich dní a v gestorskom výbore do tridsaťdva dní od prerokovania v Národnej rade Slovenskej republiky v prvom čítaní.
Hrnčiar, Andrej, podpredseda NR SR (2019-02-06):
Dávam slovo spravodajcovi, ktorého určil navrhnutý gestorský, spravodajkyni, ktorého určil navrhnutý gestorský výbor pre sociálne veci, poslankyni Jane Nehézovej.
Matovič, Igor, poslanec NR SR (2012-12-14):
Dnes ráno som dostal z jedného média otázku, že čo považujem za naj- udalosť tohto roka. Odpísal som, že protesty Gorila. Odpísal som to preto tak, lebo som to považoval za veľký znak takého znovuprebudenia ľudí o verejný záujem o veci verejné. Na druhej strane potom, keď prišli voľby a keď som videl fotografiu alebo aj video z oslavy v centrále SMER-u, kde pán premiér lietal s Colou v ruke, považoval som tú Colu sa vztýčený prostredník ľuďom, ktorí boli vtedy na ulici. Na druhej strane som si myslel, že tá Gorila už dostatočne zabráni a bude veľkým mementom pre politikov, že si nedovolia už nikdy viac na Slovensku kradnúť. To, čo však tu zažívame posledné dva týždne, kedy pred pár dňami sa rozhodla vládna moc, že približne za 400 mil. odkúpi zdravotné poisťovne od finančnej skupiny Penta, kde v stredu sme sa dozvedeli, že vládna moc sa vzdá predkupného práva a nevyužije svoje právo odkúpiť späť SPP a takýmto spôsobom vlastne zabezpečí dlhodobý každoročný zisk finančnej skupine J&T 300 mil. eur a teraz tu máme zákon, kde každoročne zabezpečíme 27 mil. eur znova finančnej skupine Penta, tak si myslím, že symbolická Cola, ktorá bola v ruke premiéra, keď lietal nad hlavami oslavujúcich poslancov SMER-u, alebo budúcich poslancov SMER-u, naozaj bola vztýčený prostredník ľuďom na ulici, keď tu pred rokom mrzli za to, aby politici už viac nekradli.
Demian, Jaroslav, poslanec NR SR (2013-09-10):
Ďakujem za slovo. Vážený pán predseda, chcem upozorniť, že z prehľadu hlasovania č. 111 o vládnom návrhu zákona o podmienkach výkonu verejného práva, volebného práva, som bol vykázaný ako nehlasujúci. Chcem povedať, že som hlasoval za tento návrh.
Danko, Andrej, predseda NR SR (2019-09-17):
Prosím, prezentujme sa a hlasujeme. (Hlasovanie.) Prítomných 136, za 136 poslancov. Konštatujem, že sme návrh, schválili návrh novely zákona č. 82/2005 Z. z. o nelegálnej práci a nelegálnom zamestnávaní. Teraz budeme hlasovať o bode 63 schváleného programu, ktorým je druhé čítanie o návrhu skupiny poslancov na vydanie zákona, ktorým sa mení a dopĺňa zákon č. 461/2003 Z. z. o sociálnom poistení, tlač 1530. Prosím spoločného spravodajcu z výboru pre sociálne veci poslanca Erika Tomáša, aby uviedol hlasovanie. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 1530.)
Vaľová, Jana, poslankyňa NR SR (2020-02-20):
Ďakujem veľmi pekne. Plne sa stotožňujem s pánom predsedom parlamentu, pánom Dankom, že absolútne idete od témy. Stále tými istými frázami, útočením a podobne. No veď sa poďme rozprávať o tých dôchodkoch a začnime, ako sa povie, od začiatku. Prečo dôchodcovia majú dôchodky, aké majú? Tak poďme, rok 2003. V roku 2003 sme prešli z prvého pilierového systému na dvojpilierový systém, kde sme museli predať SPP. Ja si tie čísla presne nájdem, lebo ich nemám, kde sme museli miliardy dotovať, Sociálnu poisťovňu, a dodnes sme nevyrovnali ešte tento deficit, a kde ste ľuďom sľubovali na bilbordoch, liberáli, švajčiarske dôchodky. Všetky poisťovne v druhom pilieri ste odovzdali do súkromných rúk. Ja si to tu pamätám, ja som tu sedela, tie cirkusy. Ak sa, ak sa (reakcia z pléna)... No začalo sa to vtedy za Kaníka. Ak sa... Prosím vás, nevykrikujte na mňa, prihláste sa, pani kolegyňa, vy ste v 2003 určite nebola. (Reakcia z pléna.) Dobre, nie, nie som vôbec zmätená, predstavte si. Zmätená ste vy, keď si dávate dole nohavičky na bilbordoch, vtedy ste asi zmätená. Takže idem ďalej. Takže idem ďalej. (Prerušenie vystúpenia predsedajúcim.)
T. Galbavý, poslanec: (2003-04-23):
Z. Martináková, podpredsedníčka NR SR: Pán poslanec Mikloško. Prepáčte.
Šaško, Kamil, minister zdravotníctva SR (2024-10-29):
Ďakujem pekne. Ja len veľmi stručne. Na tému tej Pinelky (psychiatrickej nemocnice v Pezinku, pozn. red.) vám veľmi rád poviem osobne. Myslím si, že to patrí sem, ale treba sa pozrieť na určité čísla a fakty a čo sa tam deje v porovnaní, v porovnaní aj s inými poisťovňami, ale môžme si k tomu povedať. Iné som chcel. Ja naozaj sa snažím do diskusie – aj u mňa na ministerstve a doposiaľ aj tu v Národnej rade, aj smerom do budúcnosti – viesť tú diskusiu naozaj slušne. A chcem povedať, že troška ma prekvapuje, keď tu tak niekedy až tak bohorovne nado mnou stoja ľudia aj z bývalej vlády a snažia sa ma poučovať o tom, čo mať a čo robiť a čo nerobiť, a keď sa pozriem na to, čo reálne oni urobili v tej pozícii za to obdobie, čo pôsobili na ministerstve vo vysokých riadiacich funkciách, tak tam až tak veľa na čo nadviazať nie je. Ale nevadí. Ja napriek tomu chcem povedať, že odznelo tu mnoho, myslím si, že dobrých, konštruktívnych návrhov, a ja som to povedal hneď na úvod vo svojom verejnom vystúpení, si dokonca myslím, že výbor je neskoro, ja som pripravený, aby pri tomto balíku zákonov, ktorý je relatívne, relatívne systémovým posunom, tak aby diskusia k tým pozmeňovákom prebehla v medziobdobí. Ja na to pozývam na ministerstvo zdravotníctva alebo niekde v okolí, vyhradím na to pravdepodobne môjho štátneho tajomníka, aby to zmysluplné prešlo v pozmeňovacom návrhu bez toho, aby sme potom o tom museli viesť nejaké zbytočné diskusie. Ja túto ponuku dávam a... a to je vlastne všetko, čo som chcel teraz povedať. Ďakujem pekne.
Dostál, Ondrej, poslanec NR SR (2022-02-25):
Ďakujem za reakcie. Priznám sa, že nie celkom rozumiem. Opozícia niečo kritizuje a keď je to navrhnuté, že to bude, časť toho platiť do konca roka, časť toho bude platiť neobmedzene, a my dáme pozmeňujúci návrh, z ktorého vyplynie, že celé to, čo kritizuje opozícia, bude platiť iba do 30. júna, tak sa jej to nepáči. Pán poslanec Beluský, povedali ste, že som priznal, že to, ako sme to naformulovali, nie je dobré. No tom som nepovedal. Ja som povedal, že takáto vec, ak má platiť natrvalo, tak by nemala byť schvaľovaná v skrátenom legislatívnom konaní. Ak schvaľujem takúto vec v skrátenom legislatívnom konaní, tak to má byť naozaj preto, prečo je skrátené legislatívne konanie, a to je krízová situácia, v ktorej dnes sme, a tak je logické, že to má byť na obmedzenú dobu. Pán poslanec Podmanický tu údajne odhalil, že mám nejaký plán, že v riadnom legislatívnom konaní potom, potom schválime tú „cenzúru“ natrvalo. Nie, tá úprava, ktorá je navrhnutá vládou, bude platiť do 30. júna a ak sa Národná rada normálnym procesom v normálnom, riadnom legislatívnom konaní zhodne na tom, že nejaká úprava, nemusí byť takáto, môže byť úplne iná, môže sa týkať iba niektorých z tých vecí, má platiť aj ďalej, tak bude platiť aj ďalej. Tak to už chodí, že ak väčšina Národnej rady niečo schváli ako zákon, nadobudne to účinnosť, tak to potom platí ako zákon. Ja neviem, čo je na tom zvláštne. A k pánovi poslancovi Ficovi asi iba toľko, že boľševik, ktorý si nevšimol november ´89, ma nebude poučovať o nástupe jeho komunistov k moci v roku 1948. (Potlesk.)
Laššáková, Jana, poslankyňa NR SR (2011-07-07):
Ďakujem pekne za slovo. Pán poslanec veľmi jasne poukázal na porušovanie rokovacieho poriadku pri dnešnom rokovaní. Ale ja chcem ešte dodať, že nielen to, že sa porušuje rokovací poriadok, ale už dneska sme boli svedkami aj toho, že vláda vôbec nedodržiava pri predkladaní vládnych návrhov zákonov ani legislatívne pravidlá pre tvorbu zákonov. Boli sme svedkami toho, ako poslanci odhalili, že návrh zákona, ktorý sme prerokovali, vôbec nebol v pripomienkovom konaní, resp. v pripomienkovom konaní bol iný návrh zákona, ako prišiel na rokovanie do Národnej rady. Fakt je to poburujúce a skutočne myslím si, že je to hanba. Zákonodarný zbor, ktorý má ctiť pravidlá, ktorý si má ctiť zákony, takto ich porušuje na každom kroku. Ďakujem pekne. (Potlesk.)
Goga, Pavol, poslanec NR SR (2018-02-07):
Tým sme rozhodli o všetkých podaných návrhoch. Ako spoločný spravodajca predkladám návrh na prerokovanie návrhu zákona v treťom čítaní ihneď. Prosím, dajte o tomto návrhu, pán podpredseda, hlasovať.
S. Kahanec, poslanec: (2009-12-03):
Voľby do Európskeho parlamentu 6. júna 2009 – účasť 2,95 %. SMER, HZDS teda SMER, HZDS 6 hlasov, KDH, SDKÚ 8 hlasov. Normálne. Voľby na predsedu VÚC 14. novembra prvé kolo – účasť ku podivu 50 %. Odkiaľ sa nabralo toľko ľudí? Tak zrazu zmenili svoj názor, že tieto voľby sú také dôležité? SMER 381 hlasov, KDH, SDKÚ 7 hlasov. Ako získali tých takmer 400 hlasov a tá druhá strana iba 7 hlasov? Iba tým, že boli presvedčení za vášho kandidáta na župana? (Hlasy v pléne.) Poďme ďalej, poďme ďalej. Druhé kolo 28. novembra tá istá Lomnička – účasť už bola len necelých 6 %. Ale aj tak tento pomer bol SMER, HZDS a tak ďalej 47 hlasov, KDH, SDKÚ 5 hlasov. To znamená, v prvom kole 54-násobok hlasov, v druhom kole takmer 10-násobok hlasov. Myslíte si, pán minister, že toto tu je normálne férovo získané voličské hlasy? To je prvá otázka. Druhá otázka. Ako prebieha vyšetrovanie kupovania hlasov, na ktoré boli podané podnety napríklad v Prešove, v Levoči a tak ďalej? Ďakujem pekne.
Hort, Milan, podpredseda NR SR (2011-09-14):
S faktickou poznámkou jeden prihlásený, pán Ľudovít Kaník. Uzatváram možnosť prihlásiť sa s faktickou poznámkou. Nech sa páči.
Novotný, Viliam, poslanec NR SR (2011-12-13):
Rokovanie výboru pre zdravotníctvo zvolávam na 16.00 hod., aby sme ho potom hneď spojili aj s gestorským výborom. Ďakujem pekne.
B. Bugár, podpredseda NR SR: (2003-09-10):
Posledná v rozprave vystúpi pani poslankyňa Záborská. Nech sa páči, máte slovo.
Zemanová, Anna, poslankyňa NR SR (2017-02-07):
Vážený pán podpredseda, kolegovia, kolegyne, predkladáme návrh zákona, ktorým sa mení a dopĺňa zákon Slovenskej národnej rady č. 51/1988 Zb. o banskej činnosti, výbušninách a o štátnej banskej správe. Podnetom na predloženie návrhu zákona bolo oboznámenie sa o nečinnosti úradov nielen vo veci pravdivého vyšetrenia banského nešťastia v bani Handlová, ale aj nečinnosti ministerstva hospodárstva a Hlavného banského úradu realizovať kroky k náprave, aby sa obdobné nešťastie už nikdy nezopakovalo. Dvadsať mŕtvych baníkov a záchranárov a deväť zranených je veľké tragické memento. Účelom tohto návrhu je upraviť najmä niektoré ustanovenia v oblasti bezpečnosti a ochrany zdravia pri práci a bezpečnosti prevádzky, ako aj skúsenosti a zistenia pri vyšetrovaní mimoriadnych udalostí z posledného obdobia, a to najmä pri vyšetrovaní príčin havárií a závažných pracovných úrazov. Podnetom na návrh zákona bolo vyšetrovanie mimoriadnej udalosti s následkom smrteľných pracovných úrazov dvadsiatich zamestnancov dňa 10. augusta 2009 v organizácii Hornonitrianske bane Prievidza na ťažobnom úseku baňa Handlová. Z dokumentácií tejto tragickej udalosti vyplynuli poznatky, ktoré je potrebné upraviť vo všeobecne záväzných predpisoch, aby sa v maximálnej možnej miere predišlo takýmto nešťastiam. Toto je len prvý krok. Nasledovať by mali novely príslušných vyhlášok, tie sú však v kompetencii Ministerstva hospodárstva Slovenskej republiky, k čomu ich týmto vyzývame. Novela zákona reaguje aj na niektoré nedostatky aplikačnej praxe, ktoré sú významné pri povoľovaní a prevádzke banskej činnosti a činnosti vykonávané banským spôsobom. Ďakujem pekne. Prosím, keby ste mohli otvoriť rozpravu.
Benčík, Ján, poslanec NR SR (2020-06-03):
Nebudem vám, pán Mazurek, odplácať rovnakou mincou, ako ste vy urážali a nadávali pánovi ministrovi Naďovi, tak nebudem na vašu adresu hovoriť žiadne prívlastky, ale keď ste teda o ňom hovorili ako zbabelcovi, tak kto už je väčší zbabelec ako niekto, kto vyprovokuje útok na štyri ženy a tri malé deti a potom sa zmôže len na to, že sa vyhovára, že on kamene nehádzal? No možno že ste ich vy osobne nehádzali, hádzali ich vaši kamaráti. No a čo sa týka tých nárekov nad tým, ako tu chce niekto vyprovokovať útok na Rusko a ohroziť bezbranné Rusko nejakým obrovským armádnym kontingentom, tak sa pozrime, že koľko vojakov má Ruská federácia. Zbraní má 766-tisíc, mužov v zálohe 2,5 milióna, počet jadrových hlavíc 3-tisíc kusov, počet tankov 15 938, lietadiel 3 429, bojové vozidlá pechoty 31 298, samohybné bojové prostriedky 5 972, raketomety 3 790 a vojenské plavidlá 352 kusov. Proti nim teda stojí obrovská armáda NATO v počte 5-tisíc mužov, z toho slovenský kontingent je 152 vojakov a ich výzbroj tvorí 300 zbraní ručných. To je to ohrozenie, to myslíte naozaj?
Kollár, Boris, predseda NR SR (2022-11-08):
Prosím, prezentujme sa a hlasujeme. (Hlasovanie.) Prítomných 140 poslancov, za 82, proti 2, zdržali sa 54, nehlasovali 2. Konštatujem, že sme tento návrh schválili. Ďalej budeme hlasovať o bode 92 programu, je to prvé čítanie návrhu poslanca Fecka na vydanie zákona, ktorým sa mení a dopĺňa zákon č. 220/2004 Z. z. o ochrane a využívaní poľnohospodárskej pôdy. Je to tlač 1255. Poprosím spravodajcu z výboru pre pôdohospodárstvo a životné prostredie pána poslanca Jána Mičovského, aby hlasovanie uviedol. (Hlasovanie o návrhu poslanca Národnej rady Slovenskej republiky Martina Fecka na vydanie zákona, ktorým sa mení a dopĺňa zákon č. 220/2004 Z. z. o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1255.)
Grendel, Gábor, podpredseda NR SR (2021-05-04):
Prezentujme sa a hlasujme. (Hlasovanie.) Prítomných 144 poslancov, za 89, proti 55, nezdržal sa nikto, hlasovali všetci prítomní. (Potlesk.) Konštatujem, že Národná rada schválila Programové vyhlásenie vlády Slovenskej republiky a vyslovila dôveru vláde Slovenskej republiky. (Doznievanie potlesku.) Panie poslankyne, páni poslanci, ďakujem za účasť a vyhlasujem 27. schôdzu za skončenú. O 13. hodine bude otvorené rokovanie 28. schôdze. (Rokovanie 27. schôdze NR SR sa skončilo o 10.18 hodine.) (Po skončení rokovania 27. schôdze NR SR a po prestávke sa začalo rokovanie 28. schôdze NR SR.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci (t. j. poslanci NR SR, členovia vlády SR) mali povinnosť mať na tvári respirátor typu FFP2 a po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Vyhláška Úradu verejného zdravotníctva Slovenskej republiky č. 111 z 11. 03. 2021. Rozhodnutie Úradu verejného zdravotníctva Slovenskej republiky č. OLP/2680/2020 zo 17. 03. 2020.)
Pelegrini, Peter, poslanec NR SR (2010-12-02):
Ďakujem pekne. Na úvod len krátko. Ja zas ďakujem vám, pán poslanec Kollár, že ste sa prihlásili do rozpravy. Zase môžem reagovať na vás ja. Čo sa týka toho rokovacieho poriadku je to zákon, mali by sme ho dodržiavať, sme zákonodarci, takže vždy, keď dôjde k nejakému pochybeniu ja vás rád naň upozorním, a možno do konca volebného obdobia to už potom bude bez chyby. Ale mám jednu krátku otázku, na ktorú by som vás požiadal o odpoveď. Keď už považujete to riešenie za také zlé s tým zavedením fiškálnych modulov, prečo navrhujete len predĺženie lehoty do akej majú byť tie fiškálne moduly zavedené. Mohli ste jednoducho prísť s návrhom a kompletne celú takúto právnu úpravu zrušiť. Takže to by som vás veľmi rád poprosil, keby ste odpovedali na otázku, keď považujete to riešenie za tak zlé, že vôbec nemá vplyv na čiernu ekonomiku, na zvýšenie príjmov štátu z daní, tak potom prečo navrhujete iba predĺžiť tu lehotu a nenavrhnete rovno celú takúto úpravu zrušiť. Ďakujem.
Sulík, Richard, poslanec NR SR (2012-11-29):
No najlepšie by bolo...
Sulík, Richard, predseda NR SR (2010-11-05):
Ďakujem. Pýtam sa, či chce zaujať stanovisko spravodajca. Nech sa páči. (Výkriky v sále.) Páni poslanci, môžeme kľudne pokračovať poobede, až teda vám to bude viac vyhovovať. (Hlas poslanca z pléna: „Ježišmária, čo kričíš tu?“) Dohodli sme sa na niečom inom. Nie? (Reakcia poslanca.) Ale veď je to jeho právo vystúpiť. Prečo to prerušujete? Nech sa páči.
Laurenčík, Milan, podpredseda NR SR (2020-12-02):
Pán poslanec Jaroslav Baška.
Senko, Ján, poslanec NR SR (2014-01-29):
Ochrana kultúrnych pamiatok nie je jednoduchá problematika a finančne je určite veľmi náročná a je tu potrebná určite súčinnosť štátu a miestnej samosprávy. Toho príkladom je aj spomínaný Vígľaš, kde niekoľkoročná aktivita predchádzajúceho starostu pána Výboha a snaha riešiť túto problematiku, snaha nájsť investora, s ktorým sa dohodne na podmienkach, priniesla želateľný úspech. To isté je aj ten Pstrušiansky majer, pán Mičovský, ktorý spomínate a opäť je to v súčinnosti miestnej správy, podnikateľského sektora a schopnosti využitia príslušnej kultúrnej pamiatky na účely také, aby v budúcnosti možno aj tomu súkromnému investorovi prinášala zisk a možno aj príslušnému okoliu potešenie. Takže netreba niektoré veci zľahčovať a udierať na strunu cez niektoré iné oblasti, ale určite treba všetky tieto aktivity, ktoré smerujú k ochrane kultúrnych pamiatok podporiť a predovšetkým oceniť si zásluhu a iniciatívu ľudí, ktorí v oblasti miestnej samosprávy robia a nachádzajú riešenia. Tam je potom aj možný budúci úspech.
B. Bugár, podpredseda NR SR: (2004-06-24):
Budeme  pokračovať druhým čítaním o vládnom návrhu zákona o vyplatení jednorazového príspevku poberateľovi dôchodku v roku 2004 a o zmene a doplnení niektorých zákonov (tlač 645). Vládny návrh zákona odôvodní minister práce, sociálnych vecí a rodiny pán minister Ľudovít Kaník. Nech sa páči.
Blanár, Juraj, podpredseda NR SR (2022-12-01):
Teraz udeľujem slovo písomne prihlásenému do rozpravy pánovi poslancovi Erikovi Tomášovi, po ňom bude vystupovať pán poslanec Jozef Lukáč. Nech sa páči, pán Tomáš.
Hort, Milan, podpredseda NR SR (2011-05-24):
Pán poslanec Rafael Rafaj s faktickou poznámkou. Nech sa páči.
M. Číž, podpredseda NR SR: (2007-02-07):
(Hlasovanie.) Prítomných 127 poslancov, za návrh 76 poslancov, proti 3 poslanci, zdržalo sa 47 poslancov, nehlasoval 1 poslanec. Konštatujem, že tieto návrhy sme schválili.
Blaha, Ľuboš, podpredseda NR SR (2023-12-15):
Pán poslanec, na vaše vystúpenie evidujem 16 faktických poznámok. Ako prvý sa prihlásil s faktickou poznámkou pán poslanec Ján Hargaš. Nech sa páči.
Hrnčiar, Andrej, podpredseda NR SR (2016-04-19):
Ďakujem. Nech sa páči, pán poslanec Fecko.
Laurenčík, Milan, podpredseda NR SR (2021-09-24):
Prosím, prezentujme sa a hlasujme o návrhu tak, ako ho predniesol pán spravodajca. (Hlasovanie.) Prítomných 134, za 94, proti 0, zdržalo sa 40, hlasovali všetci. Konštatujem, že Národná rada sa uzniesla, že tento návrh zákona prerokuje v druhom čítaní. Teraz pristúpime k hlasovaniu o pridelení návrhu výborom a o určení gestorského výboru, ako aj lehoty na prerokovanie. Prosím, pán spravodajca, uveďte hlasovanie.
Kaliňák, Robert, poslanec NR SR (2010-08-10):
Pán podpredseda, ako naozaj nechcem byť osobný a bol to váš naozaj jeden z najúbohejších pokusov. Viete, neviem, kde ste boli vtedy, keď do 5.00 hod. ráno sme sa snažili situáciu a zachrániť aspoň telá týchto baníkov. A som rád, že nebudete vy rozhodovať o tom, kedy si kto má koho uctiť, pán Hort. To znamená, je úplne trápne, fakt trápne a úbohé, že sa snažíte práve túto časť zneužiť na nejaký váš kvázi politický súboj. Ako o 9.00 hod. začína možnosť, aby ste si uctili pamiatku týchto ľudí. A zneužívať túto pamiatku na to, aby ste dokázali niečo „vyblafnúť“ v tomto pléne, to považujem za ako úplne trápne. To naozaj ako už som si myslel, že hlbšie klesnúť neviete, ako ste to prezentovali za posledné obdobie, ale tentoraz ste naozaj vytvorili nový rekord. (Potlesk.)
Mikuš, Jozef, poslanec NR SR (2010-12-02):
... a doplňujúcich návrhoch zo spoločnej správy aj z rozpravy. Mám splnomocnenie gestorského výboru, a preto odporúčam hlasovať o tom, že predložený návrh zákona prerokujeme v treťom čítaní ihneď.
Ivan, Miroslav, poslanec NR SR (2019-04-05):
Ja by som len v krátkosti, potom zase radšej v rozprave, do ktorej sa prihlásim. Pán kolega Bastrnák, identifikácia vodičov. Pán minister mal naozaj dva a pol roka, aby s tým niečo robil. Vy hovoríte, že teraz po dohode s ministerstvom vnútra zvýšil kontroly, fyzické kontroly tých, ktorí nezaplatili. Tie kontroly mohol zaviesť okamžite, mohol všetkých tých, ktorí nemajú zaplatenú diaľničnú známku, odchytávať na hraničných prechodoch a nepustiť takého motoristu von zo Slovenska. Ak, a nemusel identifikovať držiteľa vozidla, stačilo, a to vedeli, a to systém vedel, aká ŠPZ-ka to je. A takú ŠPZ-ku odchytiť na hraničnom prechode a nepustiť takého šoféra. Neviem, prečo toto sme nerobili od začiatku, ak aj hovoríte, že možno je na hranici ústavnosti použiť povedzme nejakú právnickú firmu, ktorá by to robila. Čo sa týka tej súťaže na liberalizáciu, tak ja som to povedal, ako pustiť na trh 21 km alebo Žilina – Rajec, alebo na východe 31 km, tak to ja vám tu hovorím, že na toto sa nikto okrem ŽSSK neprihlási, to musíte vedieť. Ak budete sa rozprávať s firmami, ktoré robia v železničnej doprave, tak každý z nich vám povie, ak majú zabezpečiť všetko, čo zabezpečiť majú, všetky tie služby pre tých ľudí, zamestnancov a čo sa aj servisu vozového parku týka, tak toto nie je možné prevádzkovať. Alebo teda nech minister ponúkne uzly, viaceré regióny, aby tam si to vedel on zorganizovať, tú dopravu, ale nie jednu odtrhnutú trasu, ktorá má 21 kilometrov. To vám hovorím, že to tak bude, nikto sa tam neprihlási okrem štátneho monopolu.
Nicholsonová, Lucia, podpredsedníčka NR SR (2016-04-20):
Ďalším písomne prihláseným do rozpravy je pán poslanec Branislav Gröhling. Máte slovo, nech sa páči.
Rosová, Tatiana, poslankyňa NR SR (2011-04-05):
Ďakujem pekne. Podobne ako moji predrečníci aj ja ako starostka oznamujem parlamentu, že v tomto hlasovaní budem v konflikte záujmov.
Pellegrini, Peter, predseda NR SR (2014-12-12):
Pán poslanec Alojz Hlina.
Mičovský, Ján, poslanec NR SR (2023-05-10):
Ďakujem za slovo. No, čo sa týka štátneho tajomníka pána Kyseľa, ja som ho na ministerstvo ani nedostal, ani som ho neobhajoval, bol to pán minister Vlčan. Takže toľko k tomu. A teraz k tým vážnym, serióznym pripomienkam všetkým ostatným, ktorým vám za to ďakujem. Marek Šefčík, pán poslanec, áno, myslím, že to vnímaš správne, ale to poďakovanie patrí teda práve tým, ktorí tú poľovnícku službu berú vážne. Verte, že je ich väčšina, len im to musíme vedieť aj zákonným, zákonnou úpravou umožniť, aby to mohli presadzovať. Martin Fecko, ďakujem aj za tú poznámku ohľadom prípravy zákona. Bol urobený naozaj poctivo. To, že bol to súboj veľký a nie celkom dotiahnutý do konca, to som priznal a zobral na seba. Pán poslanec Milan Kuriak, áno, tieto veci akceptujem tiež v plnom rozsahu. Nechcel som to možno tak priamo povedať, ako si to povedal ty, ďakujem, ale naozaj množstvo ľudí si pletie tú správu krajiny z poľovníckych pohľadov s tým navážaním sa na silných strojoch a tešenia sa z toho, čo nie je podstatou poľovníctva. Pán poslanec Blcháč, tá dvestojedenástka neprešla a máte pravdu, mohli sme ju, len tu, ale riešili sme to už komplexne. Tá dvestojedenástka je len dôsledok. A čo sa týka toho platenia, ak teda bude tých poľovníkov 50 na... na 50 hektárov jeden, je to úplne prirodzená vec, prečo by sme mali mať iba štyroch-piatich? Kľudne tam môže byť tých štyridsať. To nech vás neprekvapuje. Využijeme ten potenciál neumiestnených a využijeme aj potenciál krajiny. Tam si myslím, že to nemôže byť žiadny problém. Vy ste povedali ešte niečo, je to, môžme dodebatiť to zníženie pod hranicu. Pán poslanec Valocký, užívateľ pozemku, mal som na mysli, samozrejme, toho, ktorý vlastní alebo užíva pozemok ako poľnohospodár. Ten... (Prerušenie vystúpenia časomerom.)
Grendel, Gábor, poslanec NR SR (2024-02-08):
Toto bude zlý deň pre slovenskú demokraciu, povedali ste, pán poslanec. Áno, súhlasím, 8. február bude čierny deň právneho štátu na Slovensku a zároveň to bude štátny sviatok zlodejov, úplatkárov a po novom aj násilníkov. Tiež som dúfal, že zníženie premlčacej doby za znásilnenie je omyl, že je to chybička, ktorá se vloudila kvôli obchádzaniu legislatívneho procesu, že príde minister Susko, ospravedlní sa za tento omyl, vráti rozpravu do druhého čítania a koalícia to opraví. Lenže zbytočne som dúfal, nebol to žiaden omyl. Ako sme sa dozvedeli, Ficova vláda znižuje premlčaciu dobu za znásilnenie, lebo ženy v Amerike si vymýšľajú znásilnenia. Tak na toto sa u nás hovorí, že keď nemáš čo múdre povedať, radšej využi príležitosť pomlčať. Čierny deň pre právny štát a štátny sviatok pre zlodejov, úplatkárov a násilníkov. (Potlesk.)
M. Záhumenský, poslanec: (2007-11-29):
Pán poslanec Novotný, vy sa pýtate, kam ide ten zisk farmárov. Nie, ceny výstupov, za čo dostávajú farmári, ktoré predávajú spracovateľom, sú najnižšie, najnižšie z okolitých krajín. A už nehovorím o európskej pätnástke. Najnižšie. Overte si, za čo predávajú slovenskí farmári potravinárom a za čo potravinári obchodným reťazcom a potom, čo je na pulte, to je produkt vašich obchodných reťazcov, ktoré ste vyprodukovali. Takže, ak by tu neboli potraviny, ktoré produkujú slovenskí farmári, tak tie ceny potravín by boli skutočne úplne ešte vyššie a dovolím si povedať, že mnoho, mnoho komodít na Slovensku len vďaka tomu, že slovenskí farmári produkujú, sú nižšie aj na pulte. A kde ten zisk zostáva? No, zlepšuje to ekonomiku hospodárenia farmárov a práve tým, že majú nižšie náklady na lieky, tak môžu ako-tak prežiť.
Halgašová, Jarmila, poslankyňa NR SR (2023-06-21):
Ja som sa pomýlila, ja som chcela faktickú.
P. Paška, predseda NR SR: (2007-09-13):
Pán poslanec Markovič bude ako spravodajca výboru pre zdravotníctvo informovať Národnú radu.
Číž, Miroslav, podpredseda NR SR (2015-06-25):
Teraz v rozprave vystúpi pani poslankyňa Šípošová.
Pčolinský, Peter, podpredseda NR SR (2023-06-15):
Ďakujem pekne. Na vaše vystúpenie sedem faktických poznámok, uzatváram možnosť sa prihlásiť. S prvou pán poslanec Mazurek.
M. Sabolová, poslankyňa: (2007-05-17):
Ja si dovolím pripomenúť ešte jednu skupinu, minimálne jednu alebo dve skupiny ľudí, na ktorých by bolo vhodné myslieť, ak to nevieme uskutočniť v tomto návrhu zákona, pretože ide aj o finančnú situáciu, aj o politickú vôľu. Myslím si, že treba do budúcnosti alebo v primeranom čase, kým začne platiť účinnosť zákona 1. januárom, hovoriť aj o osobách, ktoré boli vo vojenských táboroch nútených prác, to sú PTP-áci a o ľuďoch, ktorí boli odvlečení násilne do Ruska, aj keď u jedných ide o súdnu rehabilitáciu, u jedného mimosúdnu rehabilitáciu, ale sú to osoby, ktoré, vychádzajúc aj z tohto návrhu zákona z § 6 zákona č. 125 o nemorálnosti a protiprávnosti komunistického systému, bolo by dobré myslieť na všetky skupiny. Je už veľmi malá skupina ľudí a práve skupina PTP-ákov, ktorí sa vlastne dožili odškodnenia a poskytnutia jednorázového príspevku, bol to až rok 2005, a ešte dodnes táto skupina nie je pri odškodňovaní ukončená. Preto by som chcela poprosiť predkladateľov, aby vlastne po vychytaní všetkých legislatívnych problémov, ktoré môžu nastať pri takomto odškodňovaní, mysleli aj na tieto skupiny a aby sme mohli k 1. januáru prípadne rozšíriť aj tento návrh zákona. Ďakujem veľmi pekne za pochopenie a Kresťanskodemokratické hnutie podporí tento návrh zákona aj v druhom čítaní.
Ďuriš Nicholsonová, Lucia, poslankyňa NR SR (2019-03-28):
Deväť faktických poznámok na vaše vystúpenie. Končím možnosť prihlásiť sa. Pán poslanec Budaj, nech sa páči.
Hatráková, Katarína, poslankyňa NR SR (2021-06-22):
Ďakujem. Hlasovali sme o všetkých bodoch zo spoločnej správy, teraz prejdeme k hlasovaniu o pozmeňujúcom návrhu podanom v rozprave. Pán predsedajúci, dajte, prosím, hlasovať o pozmeňujúcom návrhu pána poslanca Petra Pčolinského.
Podmanický, Ján, poslanec NR SR (2014-12-02):
Ďalej budeme hlasovať o pozmeňujúcom návrhu poslancov Ľudovíta Kaníka a Eugena Jurzycu.
A. Belousovová, podpredsedníčka NR SR: (2008-10-23):
návrhu poslancov Národnej rady Slovenskej republiky Borisa Zalu a Oľgy Nachtmannovej na vydanie zákona o zásluhách Andreja Dubčeka . (Správne má byť Alexandra Dubčeka.) Návrh zákona ste dostali pred prvým čítaním ako tlač 721 a informáciu výborov máte ako tlač 721a. Teraz dávam slovo poslancovi Borisovi Zalovi, aby návrh zákona odôvodnil. Nech sa páči, pán poslanec.
Grendel, Gábor, podpredseda NR SR (2021-11-11):
Dve faktické poznámky na vaše vystúpenie, pán poslanec. Ako prvý pán poslanec Marek Kotleba.
Dubačová, Viera, poslankyňa NR SR (2019-01-29):
Ďakujem. Pán kolega Blanár, toľko slov, jedna odpísaná rigorózna práca spustila toľko slov. Dokonca možno tie slová, keby sa spísali, čo ste tu povedali, tak je to na jednu rigoróznu prácu, ktorá je neodpísaná. Je to neuveriteľné, koľko slov ste vynaložili na obhajobu neobhájiteľného. V slušnej spoločnosti neobhájiteľného. Prečo to robíte, aký, aký máte záujem na tom, aby ste obhájili neobhájiteľné odpísanie rigoróznej práce? Toto je pani ministerka školstva, ak sa nemýlim. Nie je to pani, ktorá tu má zastierať a predstierať, že skutok sa nestal a toto sa stalo a toto bolo inak. A školstvo, to sú deti a mládež. A to, čo v tejto chvíli pre mňa je úplne absentujúce, to je sebareflexia a vyvodenie zodpovednosti. Nie aby ste si sadli s vašimi, s vaším tímom a teraz povedali: urobme nejaký manéver a poďme do protiútoku a dáme zákon, ktorý vlastne vôbec nebude tú rigoróznu prácu Andreja Danka riešiť, lebo toto tak je. A vy to veľmi dobre viete, že na základe tohto by sa nedalo povedať, že tento plagiát, toto je plagiát, ale urobíte zastierací manéver, venujete mu energiu, slová, venujete mu čas. Namiesto toho, aby sa tu riešili skutočné problémy školstva, aby sme deťom na vlastných príkladoch ukázali, čo je dobré a čo je zlé, vy tu skrývate pravdu za lož a toto nám tu ponúkate, no je to hanebné. A potupné.
Šeliga, Juraj, podpredseda NR SR (2021-03-31):
Ďakujem pekne. Pani poslankyňa Zemanová, nech sa páči, s faktickou poznámkou.
Simon, Zsolt, poslanec NR SR (2016-10-27):
Pán kolega Matovič, spomínali ste mnoho takých otáznikov, ktoré naozaj vytvárajú priestor na to, že treba riešiť hmotnú zodpovednosť politikov. Ale dovoľte, aby som poukázal ešte na jeden moment, ktorý ani tento zákon nevyrieši, aj keď by ho vláda hneď odsúhlasila, a to hmotnú zodpovednosť za zmenu zákonov tak, aby to niekomu vyhovovalo. Mám na mysli zákon o odpustení 18 % dividend, ktorý vytvorili Mečiarovi privatizéri do roku 2003. Tam rodina Andreja Danka, tak ako si spomínal, zarobila milióny. Tie milióny pomohli vytvoriť zisk v nasledujúcich rokoch a teraz rodina Andreja Danka spolu s MOST-om, spolu so SMER-om ide zmeniť zákon tak, že si odpustia 18 % daní. Aj toto je hmotná zodpovednosť za správu tejto krajiny, čo by sme nemali robiť a chcem apelovať, že nielen tento zákon by sa mal prijať, ale aj tie návrhy, ktoré tu smerujú účelovo pre vybrané skupiny Mečiarových privatizérov, ako im pomáhať, aby Národná rada ich odmietla a zmenila. Ďakujem.
Hraško, Igor, poslanec NR SR (2014-05-27):
Ďakujem pekne, pán predseda. Pán kolega Mikloško, tento zákon sa nevzťahuje na voľby do Európskeho parlamentu, čo som povedal už v úvode, pretože sa vzťahuje len na voľby do nášho národného parlamentu, voľby prezidenta, ľudové hlasovanie o odvolaní prezidenta a o celoštátnom referende. Nič viac. Za ďalšie. Pokiaľ chodím po svete a počúvam našich krajanov, mnohí krajania majú deti, ktoré študujú na Slovensku. Snažia sa zveľadiť našu kultúru tým, že to, čo sa dozvedia, prenášajú tam a, naopak, obohacujú našu kultúru tým, že rozprávajú svoje zážitky zo svojej domoviny, zo svojej minulosti, zo svojej histórie. Myslím si, že mnohí z nich sú práve takí, ktorí majú reálny základ aj korene u nás na Slovensku a sú hrdí občania Slovenskej republiky. Takých, ktorých ste spomínali vy, že si zobrali občianstvo Slovenska len kvôli tomu, aby reštituovali a potom zmizli kdesi do zahraničia, tých sa neobávam, pretože tých ani nejaké voľby nezaujímajú, tí majú svoj biznis, ako ste povedali, a vôbec nemajú ani nejak cieľ ovplyvniť voľby. Ale sú tuná občania, ktorých sa týka aj naša zahraničná politika a politika ochrany, alebo teda starostlivosti o krajanov žijúcich v zahraničí. Viete, že tejto téme sa ja venujem, odkedy som sem prišiel, a záleží mi naozaj na tom, aby tí ľudia, ktorí sú mimo Slovenskej republiky, aby mali tie isté práva a nemuseli byť obmedzovaní vo svojom volebnom práve, tak ako sú obmedzovaní v súčasnosti. Takisto sú tam ľudia, ktorí sú nielen teda potomkami Slovákov, ale sú tam ľudia, ktorí tam išli dočasne. Išli tam za prácou, pretože tuná tej práce na Slovensku veľa nie je a nie sú vytvorené pre ňu adekvátne, dobré podmienky. Preto aj takýmto ľuďom ja veľmi rád umožním, pretože oni sa na Slovensko vrátia. Mnohí sa už vrátili, pretože s nimi prichádzam do styku. Takže pre takýchto je práve tento pozmeňujúci návrh určený. Ďakujem.
Potocký, Milan, poslanec NR SR (2023-02-07):
Ďakujem za slovo, pán podpredsedajúci. Pán poslanec, súhlasím s vami, že mnohí ľudia by jazdili radi na nových ekologických autách, ale, žiaľ, si to nemôžu dovoliť. Ja sa opriem o štatistiky, aby som toto vaše tvrdenie potvrdil. Vlani bolo na Slovensku evidovaných vyše 2,6 mil. osobných vozidiel, z tohto počtu až 60 % boli staršie vozidlá. To znamená vozidlá, ktoré mali od viac ako 10 a 15 rokov bolo 559-tisíc, vozidlá, ktoré mali viac ako 15 až 20 rokov bolo 521-tisíc a vozidiel, ktoré mali viac ako 20 rokov je 652-tisíc. To znamená, že ten vozový park na Slovensku je veľmi starý a to dosvedčuje, že ľudia si jednoducho nemôžu dovoliť drahé ekologické autá, a preto jazdia na starých autách, ale nemôžeme týchto ľudí ešte viacej zaťažiť rôznymi poplatkami a daňami. Ďakujem.
Viskupič, Marián, poslanec NR SR (2021-09-24):
Ďakujem pekne za slovo. Vážený pán predsedajúci, vážený pán minister, kolegynky, kolegovia, v súlade s § 73 zákona o rokovacom poriadku som bol určený za spravodajcu výboru k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: výbor pre financie a rozpočet, ústavnoprávny výbor a výbor pre hospodárske záležitosti. Za gestorský výbor navrhujem výbor pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady. Pán predsedajúci, prosím, otvorte rozpravu k uvedenému návrhu zákona. Ďakujem pekne.
Danko, Andrej, predseda NR SR (2018-05-22):
Prosím spravodajkyňu z výboru pre ľudské práva a národnostné menšiny poslankyňu Luciu Žitňanskú, aby informovala Národnú radu o výsledku prerokovania správy vo výbore.
Laššáková, Jana, podpredsedníčka NR SR (2014-06-25):
Teraz dávam slovo prihlásiť sa do rozpravy ústne. Do rozpravy ústne sa hlásia páni poslanci Chren, Mikloško, pani poslankyňa Mezenská, pán poslanec Hlina opätovne. Nech sa páči, pán poslanec Chren, máte slovo.
Danko, Andrej, podpredseda NR SR (2024-04-30):
Pán poslanec Krúpa.
Hraško, Igor, poslanec NR SR (2015-12-11):
Ďakujem za slovo. Prišiel Fico, opäť zbabelo zdrhol Fico. On si len vždycky príde povedať svoje a potom zdrhne, aby tuná nemusel pozerať do očí poslancom, ktorí mu povedia potom svoje. Jemu už nestačí priestor v médiách, ktorým, aby sa chválil kdekade, že akú investíciu teraz získal. Presne tak to mali naplánované, presne v skrátenom legislatívnom konaní ohýbali zákony, presne potrebovali zákon o investíciách prijať v tom čase, aby mohli sa potom pred voľbami pochváliť, akú veľkú investíciu sem dotiahli. My sme to kritizovali už predtým nie preto, žeby sa tu vytvárali nové pracovné miesta, s tým každý súhlasí, ako nás obviňoval, že my nechceme tuná, aby tu sme mali nižšiu nezamestnanosť. Všetko dokážete prekrútiť, všetko! My sme proti spôsobu, akým to robíte! No a čo sa týka ešte úspechov vášho ministra Žigu na ministerstve životného prostredia, ja vám ich ešte pripomeniem, no ak ich nebude počúvať, určite si to pozrite niekde v archíve, takže tých úspechov tam bolo mnoho, samozrejme, v úvodzovkách. A nie je sa čím chváliť. Za posledné obdobie, ako to už bolo spomínané, sme poukázali na viaceré zlodejiny na viacerých ministerstvách, preto bolo ministri odvolávaní. Nie kvôli preferenciám, to s preferenciami nemá nič spoločné. To, že kradne vládna strana, to má niečo spoločné s preferenciami? No našimi určite nie. Preto sme vám ich sa snažili odvolať. Ale, samozrejme, že vám sa to páči, aby sme boli ticho, aby sme vám, sa o ničom nehovorilo, aby ste sa o ničom nedozvedeli, no, ale, žiaľ, my sme na to prišli, keď nie my, tak iní ľudia. Potom sa to tuná muselo zviditeľniť, aby sa o tom trošku aj písalo, aby sa ľudia o tom dozvedeli, ako tuná vládna strana pripravuje zlodejstvá na jednotlivých ministerstvách. Takže len teraz máte slovo, že vládnete sami, nemáte to na koho hodiť. To je prúser, čo?!
Bugár, Béla, podpredseda NR SR (2018-09-13):
Ďalší v rozprave vystúpi pán poslanec Dostál. Nech sa páči.
Kollár, Boris, predseda NR SR (2021-10-19):
S ďalšou faktickou poznámkou, aha, pardon, ospravedlňujem sa. S ďalšou faktickou, s ďalšou faktickou poznámkou vystúpi pán poslanec Pročko.
P. Paška, predseda NR SR: (2008-09-17):
Chcem vás vopred informovať, že budeme hlasovať v poradí, tak ako sme prerokovali body, len spoločné vyhlásenie k 160. výročiu bude ako posledné hlasovanie pred vykonaním tajnej voľby, v ktorej budeme voliť nového predsedu výboru pre kultúru. Dobre, takže ideme v poradí. Po odhlasovaní prerokovaných zákonov budeme hlasovať o návrhu uznesenia k 160. výročiu prvej Slovenskej národnej rady a potom vykonáme tajnú voľbu. Takže poprosím teraz pána poslanca Martináka, aby v prvom čítaní uvádzal hlasovanie o návrhu poslancov Národnej rady Slovenskej republiky Ley Grečkovej a Jána Babiča na vydanie zákona, ktorým sa mení a dopĺňa zákon č. 223/2001 Z. z. o odpadoch a o zmene a doplnení niektorých zákonov v znení neskorších predpisov . Je to tlač 751.
S. Janiš, poslanec: (2003-12-03):
Národná rada pridelila vládny návrh zákona na prerokovanie v druhom čítaní ústavnoprávnemu výboru, výboru pre hospodárstvo, privatizáciu a podnikanie aj ako gestorskému, výboru pre verejnú správu, výboru pre obranu a bezpečnosť, výboru pre vzdelanie, vedu, šport a mládež, kultúru a médiá a výboru pre ľudské práva, národnosti a postavenie žien. Iné výbory návrh zákona neprerokovali. Poslanci Národnej rady, ktorí nie sú členmi výborov, neoznámili v určenej lehote gestorskému výboru žiadne stanovisko k predmetnému návrhu zákona. Vládny návrh zákona prerokovali výbory, ktorým bol pridelený nasledovne: ústavnoprávny výbor prerokoval návrh zákona a odporučil Národnej rade návrh zákona schváliť so zmenami a doplnkami. Výbor pre hospodárstvo, privatizáciu a podnikanie prerokoval návrh a odporučil Národnej rade návrh zákona schváliť so zmenami a doplnkami. Výbor Národnej rady pre verejnú správu prerokoval návrh zákona a odporučil návrh zákona schváliť s pozmeňujúcimi a doplňujúcimi návrhmi. Výbor Národnej rady pre obranu a bezpečnosť prerokoval návrh zákona a neprijal platné uznesenie, keďže navrhnuté uznesenie nezískalo potrebný súhlas požadovanej väčšiny poslancov. Výbor Národnej rady pre vzdelanie, vedu, šport a mládež, kultúru a médiá prerokoval návrh zákona a odporučil Národnej rade návrh zákona schváliť s pozmeňujúcimi a doplňujúcimi návrhmi. Výbor Národnej rady pre ľudské práva, národnosti a postavenie žien prerokoval návrh zákona a odporučil Národnej rade návrh zákona schváliť so zmenami s pripomienkami. Z uznesení výborov Národnej rady vyplývajú pozmeňujúce a doplňujúce návrhy, tak ako sú uvedené v tejto spoločnej správe. Výbor Národnej rady pre hospodárstvo, privatizáciu a podnikanie ako gestorský výbor podľa rokovacieho poriadku odporúča Národnej rade Slovenskej republiky o bodoch 1 až 10, 13 až 21, 23, 24, 26, 30 až 32, 34 až 36, 38 až 42, 44, 46, 48 až 51, 53, 57, 60, 62 až 64, 67 až 80, 83, 85 až 108, 110 až 112, 114 až 120, 123 až 127, 129 až 132, 134, 136, 138 až 141, 143, 144, 146, 147, 148, 150, 151, 154, 157 hlasovať spoločne s odporúčaním schváliť ich. O bodoch 11, 12, 22, 25, 27 až 29, 33, 37, 43, 45, 47, 52, 54 až 56, 58, 59, 61, 65, 66, 81, 82, 84, 109, 113, 121, 122, 128, 133, 135, 137, 142, 145, 149, 152, 153, 155, 156 hlasovať spoločne s odporúčaním neschváliť ich. Gestorský výbor na základe stanovísk výborov v súlade s rokovacím poriadkom odporúča Národnej rade Slovenskej republiky vládny návrh zákona o elektronických komunikáciách schváliť. Pani predsedajúca, môžete otvoriť rozpravu. Z. Martináková, podpredsedníčka NR SR: Ďakujem, pán poslanec, otváram rozpravu. Chcem informovať, že písomne mám štyri prihlášky do rozpravy: za poslanecký klub Hnutia za demokratické Slovensko pán poslanec Jasovský, za poslanecký klub Smer pán poslanec Vážny, potom pán poslanec Baška a pán poslanec Drgonec. Po týchto pánoch poslancoch otvorím možnosť hlásiť sa ústne do rozpravy. Pán poslanec Jasovský, nech sa páči.
V. Novotný, poslanec: (2007-10-17):
Naozaj aj ja som bol prekvapený tým údajom, že keď za prvý štvrťrok tohto roku bol dlh štátnych zdravotníckych zariadení 800 mil. korún, ako je to možné, že aj v polroku je 800 mil. korún. Odpoveď je asi takáto, trochu sa tejto problematike v súčasnosti alebo v tejto chvíli venujem, jednak to spôsobilo zníženie DPH na lieky, čo sa skutočne prejavilo v pozitívnej hospodárskej bilancii aj štátnych zdravotníckych zariadení. Vzhľadom na to, že zhruba tie 2 mld. korún, ktoré sa kvázi ušetrili na znížení DPH, sa prejavili aj v nemocniciach, ktoré nakupujú lieky teda o 9 % lacnejšie. Druhá skutočnosť je, že vzhľadom na to, že štátne zdravotné poisťovne sú podobne ako štátne nemocnice dirigované ministerstvom zdravotníctva, došlo k výraznému navýšeniu platieb zo strany štátnych zdravotných poisťovní. A tá najkrajšia príčina je tá, že Sociálna poisťovňa akosi zabúda štátnym zdravotníckym zariadeniam počítať penále. To je celá pravda. Nepočíta penále štátnym zdravotníckym zariadeniam, neviem, ako je to možné. Keby všetkým zdravotníckym zariadeniam na Slovensku naraz vykázala penále, ktoré majú po lehote splatnosti na nezaplatenom poistnom, je to 1,6 mld. Sk. To treba k dlhu zdravotníckych zariadení dopočítať. Takže tu je tajomstvo toho, prečo sa zrazu tak zastavil rast dlhu. Nie v tom, že by ministerstvo zdravotníctva našlo nejaké systémové riešenie, aj keď, iste, opatrenia, ktoré sú uvedené v materiáli na zlepšenie finančnej disciplíny, môžu prechodne zlepšiť na jeden, dva štvrťroky situáciu. Ďakujem pekne.
Danko, Andrej, predseda NR SR (2018-10-23):
Len technická úprava, nič sa nestiahlo, preložil sa na druhú schôdzu a nikdy sa nič nestiahne. Pán poslanec Bugár.
Podmanický, Ján, poslanec NR SR (2013-10-29):
Pán predseda, dajte, prosím, hlasovať spoločne o bodoch návrhu poslancov Zajaca a Hudackého.
Jurinová, Erika, podpredsedníčka NR SR (2013-05-23):
Ďakujem pekne, pán poslanec. Teraz prosím o slovo pána poslanca Hlinu.
Bugár, Béla, podpredseda NR SR (2018-02-09):
O slovo sa hlási pán spravodajca, pán poslanec Krajniak, nech sa páči.
Kamenický, Ladislav, poslanec NR SR (2017-12-13):
Ako posledný bol v rozprave podaný tretí pozmeňujúci návrh pána poslanca Miroslava Sopka. Dajte, prosím, o ňom hlasovať.